Інфарм - дайджэст 
 “Народныя святы.
Гуканне вясны”
Гучыць беларуская народная музыка. Перад уваходам стаяць два вучні старэйшых класаў, апранутыя ў нацыянальныя касцюмы, разам з імі – настаўніца. На падстаўцы знаходзяцца палавінкі  білетаў, якія госці павінны ўзяць, каб зайсці ў кабінет і знайсці сваё месца.за партамі сядзяць вучні, у якіх ужо знаходзіцца другая палова білета.
Настаўніца : (слайд)
- Прывітанне дзеці і паважаные госці. Запрашаем вас адправіцца ў падарожжа. Гэта падарожжа будзе незвычайным. Мы паспрабуем з вамі  ўспомніць святы, якія адзначалі  нашы з вамі продкі.

Мне сёння будуць дапамагаць Вяснянка і Весялун.(Расказваючы пра святы, вядучыя запытваюць у дзяцей, як яны адзначалі свята).
Весялун:   Традыцыі на нашай зямлі можна падзяліць на каляндарныя і сямейна — абрадавыя. Да каляндарных традыцый адносяцца такія святы, як Масленіца, Купалле і Каляды і іншыя. Да сямейна-абрадавых адносяцца вяселле, хрэсьбіны і пахаванне.

Вяснянка: (слайд) Пакровы.  Пакроў (Пакравы, Пакрова):   (14) кастрычніка — царкоўнае тлумачэнне літаральнае: пакроў (пакрывала) Божай Маці; у народнай трактоўцы паняцце атрымала больш шырокі сэнс, ахопліваючы самыя розныя прыкметы прыроды: «Святы Пакроў накрыў зямлю жоўтым лістом, маладым сняжком, ваду лёдам, пчалу мёдам», «...рыбу луской, дрэва карой, птаху пяром, дзеўку чапцом»; «Святэй Пакроў стагі пакрыў: першы стажок дранічкамі, другі стажок саломкаю, трэці стажок белым снегам». Гаварылі, што зіма закрывае лета, а Бог пячатае зямлю пасля Пакрова, і да вясны ніхто не можа знайсці скарбаў. Адзначаліся ад 14 кастрычніка да 27 кастрычніка. На гэтае свята размярковываліся дні паміж дзяўчатамі, а 27 кастрычніка па надвор'ю меркавалі аб характары будучай жонкі, і называлі гэты час Дзівочым летам. Пачынаючы з гэтага свята, моладзь пачынала збірацца на вячоркі, а хатнія справы спраўляліся з песнямі.

Весялун: (слайд)  паглядзіце на слайд і скажыце, пра якое свята зараз пойдзе размова. Так. Малайцы.     
 Дзяды – свята беларускага народнага календара, звязанае з памінаннем продкаў («дзядоў»). У славянскай міфалогіі «дзядамі» таксама называюць душы продкаў. У Беларусі Дзяды адзначаюцца некалькі разоў на год: масленічныя, радаўніцкія, траецкія (духаўскія), пятроўскія, змітраўскія. Галоўныя – Восеньскія Дзяды (Змітраўскія, Вялікія, Асяніны, Тоўстая вячэра, Хаўтуры), яны адзначаюцца ў лістападзе, але ў розных рэгіёнах у розныя дні (Міхайлаўскія Дзяды, Піліпаўскія Дзяды, Змітраўскія Дзяды і інш.).

У цэнтры абраду – вячэра ў памяць памерлых сваякоў. Рытуал Дзяды у найбольш архаічнай форме захаваўся толькі ў беларусаў. Кожны дзень тыдня меў сваё значэнне. Так субота мела быць днём ушанавання дзядоў, усіх памерлых. У гэты дзень кожны павінен быў успомніць лепшыя рысы прашчураў, аддаць ім належную павагу.

Вяснянка: (слайд)  Купалле, свята летняга сонцастаяння, наш народ таксама не абыходзіць бокам, свята радасці і весялосці суправаджаецца карагодамі і скачкамі праз вогнішчы. Дзяўчыны, якія жадаюць знайсці сабе жаніха, плятуць вянкі і пускаюць па рацэ.

  Весялун:  (слайд) паглядзіце на слайд і скажыце, пра якое свята зараз пойдзе размова. Дажынкі, свята ўраджаю, у нашы дні святкуецца шырока, з вялікай колькасцю забаўляльных мерапрыемстваў, продажам сельскагаспадарчай прадукцыі і ўзнагародай працы лепшых фермераў. На гэтае свята з'язджаецца вялікая колькасць людзей, каб прыняць удзел у ім, адведаць смачнай беларускай ежы і адпачыць.

Вяснянка: (слайд) На нашай зямлі галоўным зімовым святам здаўна былі Каляды. Раней дадзенае свята сімвалізавала пачатак новага года: і сельскагаспадарчага, і сонечнага. Святкаваць Каляды беларускі народ пачынаў з 6 студзеня і сканчаў 19 студзеня (па новым календары). Да Каляд, як і да шматлікіх іншых святах, рыхтаваліся загадзя: забівалі свінню (а сяляне, асабліва бедныя, вельмі рэдка елі мяса і дадзенае свята было адным з тых перыядаў, калі мяса можна было есці ўдосталь), абавязкова рабілі генеральную ўборку ва ўсім доме, стваралі сабе новыя прыгожыя ўборы і ішлі ў лазню, каб старанна памыцца і сустрэць свята чыстымі.

Весялун:  (слайд)Адным з самых старажытных славянскіх святаў з'яўляецца Масленіца. На календары дадзенае свята ніколі не была адзначана, бо не мела пэўнай даты, святкуецца Масленіца за восем тыдняў да Вялікадня. Праз тыдзень пасля Масленіцы пачынаецца Вялікі пост. Царкоўны каляндар адзначае гэтае свята як «Сырная сядміца». Сяляне дрыгатліва ставіліся да дадзенага свята і падрыхтоўваліся да яго загадзя. У гэты перыяд на стале абавязкова павінна было быць шмат малочных прадуктаў, а вось мяса катэгарычна забаранялася ўжываць у ежу.

Гэтае свята сыходзіць каранямі ў паганскія часы і звязана з правадамі зімы. У Масленіцу прынята весяліцца, радавацца адыходу халоднай пары года і прыходу вясны. У народных гуляннях, як правіла, прысутнічае вялікая пудзіла Масленіцы, якая ўвасабляе зіму, якую спальваюць на вогнішчы. Бліны — традыцыйнае страва, якую абавязкова варта паспрабаваць на гэтым свяце.

Вяснянка: (слайд)  Вербніца (апошняя перад Вялікаднем нядзеля) У гэты святочны дзень у царкве ці касцёле асвячалі галінкі вярбы, неслі іх дадому і злёгку сцябалі імі дамашніх, перш за ўсё дзетак, і прыгаворвалі:    

Не я б’ю, вярба б’е,

      За тыдзень — Вялікдзень.

      Будзь здароў, як вада,

         А расці, як вярба!

                                        Будзь здароў на ўвесь год!                                     

Людзі верылі, што такім чынам чалавеку перадаецца моц і прыгажосць гэтага дрэва. Частку асвечаных галінак клалі за бажніцу, утыкалі ў сцены, вокны. На працягу ўсяго года асвячоныя галінкі вярбы выкарыстоўваліся: кожная гаспадыня выганяла на Юр’я сваю карову на пашу, злёгку сцябаючы па баках галінкай, з вербачкай селянін выходзіў засяваць поле, садзіць бульбу.

Вярбная галінка была патрэбная падчас першага грому. Каб не баяцца навальніцы, імкнуліся з’есці па адной пупышцы, а затым легчы на зямлю і перакуліцца. Пачуўшы грымоты, гаспадыня запальвала грамнічную свечку, а вербныя галінкі клала на падаконнік з таго боку, адкуль насоўваліся дажджавыя хмары.

Галінкі ніколі не выкідалі, а захоўвалі да наступнай Вербніцы, каб спаліць у печы і попел рассыпаць па градках.

Весялун:   (слайд) Вялікдзень. Гэтае свята лічыцца найвялікшым каляндарным святам. Яно складае выключную адметнасць, самабытнасць беларускага абрадава-святочнага каляндара.На гэта свята сутракалі Новы Год па сонечнаму календару. Святкавалася ў дзень вяснавога раўнадзенства. Потым стала перасоўным ад 4 красавіка да 8 мая. 

Вяснянка:   (слайд)   Гэтае свята больш вядома пад назвай Радауніца (Ра́даніца, Ра́дуніца, Радаўні́цкія Дзяды́, На́ві Дзень) – дзень памінаньня памерлых ва ўсходніх славянаў, на які са старажытных часоў адбываліся трапэзы на магілах бацькоў і блізкіх сваякоў. Назва Наві Дзень паходзіць ад старажытна-славянскага навь – нябожчык.

Радаўніца адзначаецца на 9 дзень пасля Вялікадня, заўжды на аўторак. Спачатку ідуць памінаць блізкіх у царкву, а потым на могілкі. І хоць існуе звычай памінальнай трапэзы, у тым ліку велікоднае яйка пакідаць «для спачылых», Праваслаўная Царква не ўхваляе гэтага звычаю, паколькі лічыцца, што памерлым патрэбна толькі малітва аб упакаенні душы і добрыя справы ў памяць пра іх.

Весялун:    Яшчэ шмат свят, пра якія мы можам з вамі гаварыць, дзяліцца інфармацыяй. Давайце разам з вамі крыху адпачнём. Усе святы адзначаюцца ў розныя месяцы, розных пор года.    Мы вам зараз будем называть  прыкметы, а вы паспрабуйце прадоўжыць сказы. (слайд)
Вяснянка:  Студзень  пагодны – будзе год (плодны).

Весялун: Люты раніцай таргуе, а вечарам (гаруе).

Вяснянка:  Сакавік дажджом імчыцца – хлеба будзе ў (рукавіцу).

Весялун: У красавіку грымот – цёплы будзе (год).

Вяснянка:  Май халодны, год (хлебаробны).

Весялун:У чэрвені ўбача спадар, што Бог дасць у (дар).

Вяснянка:  Хто ў ліпені на полі пацее, таго ўзімку печка (грэе).

Весялун: Жнівень сее, жне  і  косіць – на сталах багацця (досыць).

Вяснянка:  Як настаў верасень, дык туман кожны (день).

Весялун: У кастрычніку і хата з дрывамі, і мужык з (лапцямі).

Вяснянка:  Лістапад зіме сцежку (пракладае).

Весялун: Снежань сцюжны з зімою (дружны). Малайцы. Уважлівыя і адказныя сёння ў нас слухачы.
Вяснянка:    (слайд)  Сёння мы  раскажам, як раней вясну гукалі.

Пачынаючы з 1 сакавіка,   людзі пачыналі гукаць, клікаць вясну.

У сакавіку селянін пільна прыглядаўся да з’яў прыроды, імкнуўся вызначыць, ці спрыяльныя будуць умовы для веснавых работ, якім будзе лета. Ад гэтага залежаў дабрабыт, урэшце, усё жыццё чалавека. Адсюль і мноства прыкмет, якія прыпадалі на гэты месяц і яго асобныя дні. Сачылі, ці нап’ецца 1 сакавіка певень вады з-пад страхі, слухалі, як у гэты час спяваюць сініцы, ці закрычыць каля вёскі жаўна, калі і дзе закукуе зязюля…

(слайд)  Месцам правядзення свята звачайна было высокае адкрытае месца: горка, бераг ракі ці возера, край лесу ці проста дахі хат і лазняў.  Звычайна само гуканне адбываецца  ў некаторых раёнах так: гурты дзяўчат збіраюцца на самыя ўзвышаныя месцы ў вёсцы, каля гумнаў; пасцілаюць там салому і, пасеўшы на яе ў рады, пяюць да позняй ночы веснавыя песні. Гэтыя песні разносяцца тады па ўсіх навакольных “зборных пунктах”. Часта спяваюць па чарзе: у адным месцы пачнуць і спыняцца, у другім працягваюць”. На Палессі існаваў звычай збірацца на беразе ракі, возера.

Весялун: (слайд)  Важным момантам было паленне агню. Складалі вогнішча з галля і ўсякай старызны і спявалі ля яго вяснянкі. Часам, як і на купальскія ігрышчы, моладзь ладзіла скокі праз агонь.   У рытуале раскладання агню мы бачым адгалоскі старажытных магічных дзеяў: пазбаўленне ад непатрэбнай рэчы па прынцыпе падабенства цягне за сабою пазбаўленне ад непажаданай з'явы; таксама ўзнікаюць асацыяцыі з ахвярным полымем.

 
(слайд)  У шмат якіх мясцовасцях у абрад гукання вясны ўваходзіў звычай пячы “жаваранкаў”. Увогуле, абрадавае печыва ў выглядзе больш ці менш стылізаваных птушак ці бусліных лапак характэрна для ўсіх славянскіх народаў. Птушкі з'яўляюцца часта сустракаемым вобразам, да якога звяртаюцца ў вяснянках. Звычайна выпякалася 40 “птушак”, якія раздаваліся дзецям. Звычай падкідаць птушак, імітаваць іх рух павінен быў паскорыць прылёт “сарака выраяў”, а значыць, і прыход цёплай пары.

Выпяканне птушак і найперш “жаўранкаў” тлумачыцца тым, што якраз гэтыя птушкі з'яўляліся першымі і самымі раннімі вестунамі набліжэння цяпла.
Вяснянка: (слайд) Зараз мы вас запрашаем прыняць удзел у стварэнні жаваранкаў. На партах у спецыяльных канвертах ляжыць усё, што  вам спатрэбіцца для таго, каб жаваранак апынуўся ў вашых руках.  (слайд)

Малайцы. Усе трымаюць у руках птушак. Давайце іх  падкінем уверх, каб паскорыць цёплыя дні.
  Жыта-жыцейка хай рунуе,
           Кветкі-красачкі хай квітнеюць.
           Свята шчыра мы сустрэлі,
           Птушкі з выраю прыляцелі. (Усе падкідваюць птушак).
Весялун:  Пэўную абрадава-магічную ролю грала і гушканне на арэлях. Чым вышэй арэлі падляталі, тым вышэй, паводле павер'яў, будзе расці лён і іншыя расліны. Існаваў цыкл “арэльных” песень, які выконваўся падчас гушканняў.
Вяснянка: Вось такім чынам праводзілася свята гуканне вясны на тэрыторыі Беларусі. У іншых славянскіх і еўрапейскіх народаў не было звычаю выдзяляць сустрэчу вясны ў асобны абрадава-святочны комплекс. Гуканне вясны уваходзіла ў іншыя святы, таму было рухомым па часе. У заходнееўрапейскіх народаў яно перакрывалася масленічнымі карнаваламі, не без уплыву хрысціянскай традыцыі.

Весялун: У час правядзення святаў дзеці вельмі любяць гуляць у розныя гульні. Зараз мы пагуляем у гульню, якая называецца  (слайд) “Браднік”.
Змест гульні:
Гуляючыя пры дапамозе лічылкі выбіраюць “рыбака” і завязваюць яму вочы. Затым пляскаючы у далоні, ходзяць вакол яго, а ён ловіць іх. Калі на шляху “рыбака” сустракаецца перашкода (яма, слуп, сцяна і да т.п.), дзеці гавораць яму: “Глыбока”; калі ён абыходзіць гэтую перашкоду, гавораць: “Мяльчэй”, а калі абыдзе – “Мелка”. Злавіўшы іграка, “рыбак” павінен назваць яго імя. Калі адгадае, то злоўлены ігрок становіцца “рыбаком” і гульня пачынаецца зноў, а калі не – дзеці крычаць: “Жабу злавіў” і рыбак адпускае іграка. У час гульні дзеці перамяшчаюцца толькі павольна.
Лічылка
Ягорачка
Горкай, горкай, горачкай
 Ішоў малы Ягорачка.
 Ваўкоў не баяўся,
 Страхаў не пужаўся.
 Выразаў Ягорачка
 Дудачку-свісцёлачку,
 I свістаў ён птушачкай,
 Птушачкай-пяюшачкай.
Вяснянка: Цяпер пагуляем у другую гульню. Яна называецца   “РАСКІДАНЫЯ СЛОВЫ”. Я вам раздам  пераблытаныя прыкметы і павер’і,  у якія верылі нашы продкі, а вам трэба правільна пабудаваць выказванне.
Змест гульні:
Вядучы раздае гульцам канверты (пад нумарамі), дзе  словы пераблыталіся. Хто першы прачытае правільна тэкст, той перамагае ў гульні. ( Праца ў парах)
1. Спяваюць сініцы — хутка будзе цёпла, халады цалкам адступяць.
2. Прыляцелі дразды — маразоў больш не будзе
3. Птушкі ляцяць вялікімі зграямі — вясна будзе дружнай
4. Птушкі рана вярнуліся дадому — ураджай у гэтым годзе будзе добрым
5. Зязюля сядзіць на сухім старым дрэве — чакайце моцнага марозу
6. Зудзе вясной: снегу ўжо няма ў сярэдзіне сакавіка — вясна і лета наступяць рана
7. Аблокі на небе сіняга колеру — будзе цёпла, але пойдзе дождж
8. Першы гром вельмі моцны і гучны — ураджай у гэтым годзе будзе багатым
9. Вецер і туман — ураджай у гэтым годзе будзе добрым
10. Вясной шмат павуціны — чакайце спякотнае лета
11. Снег растае хутка і сцякае шматлікімі ручаямі — лета будзе цёплым
12. Бяроза заквітнела раней, чым клён — лета будзе сухім, а калі наадварот, то дажджлівае
13. У красавіку шмат дажджоў — улетку будзе шмат грыбоў. 
14. У пачатку вясны вароны купаюцца ў вадзе — хутка прыйдзе цяпло.
15. Май халодны – не будзеш галодны
Весялун: Як ні адна іншая пара года вясна прыносіць з сабой спадзяванні на аднаўленне, безліч клопатаў, звязаных з лёсавызначальным і жыватворным колазваротам чалавека-земляроба. Ідэя адраджэння і абнаўлення - прыроднага і чалавечага - вымагала ад людзей самага актыўнага дыялога з Сусветам, з Богам, з прыродным наваколлем і сваімі продкамі.
Вяснянка:  Сёння мы з вамі папрацавалі плённа і адказна. Усе мы малайды. 
Але кожнае свята дорыць нам станоўчыя эмоцыі. Таму і мы вам хочам на развітанне прэзентаваць нашым гасцямпадарункі. Хай яны вам дораць толькі прыемныя успаміны.  

Настаўнік:  Дай вам божа добрыя людзі, доўга жыці, вясёлымі быці! Дзякуй вам усім, што сустракалі з намі надыход вясны.
